CELEX: 62017TN0450
Language: bg
Date: 2017-07-18 00:00:00
Title: Дело T-450/17: Жалба, подадена на 18 юли 2017 г. — Eurosupport — Fineurop support/ЕИРП

23.10.2017   
            
            
               BG
            
            
               Официален вестник на Европейския съюз
            
            
               C 357/16
            
         Жалба, подадена на 18 юли 2017 г. — Eurosupport — Fineurop support/ЕИРП
   (Дело T-450/17)
   (2017/C 357/20)
   Език на производството: английски
   
      Страни
   
   
      Жалбоподател: Eurosupport — Fineurop support Srl (Милано, Италия) (представител: M. Velardo, адвокат)
   
      Ответник: Европейски институт за равенство между половете (ЕИРП)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени обжалваното решение от 8 май 2017 г., с което се отхвърля офертата на жалбоподателя в процедура за възлагане на обществена поръчка EIGE/2017/OPER/04 „Female Genital Mutilation: Estimating Girls at Risk“ и последващите решения, с които е приета офертата на друг оферент и договорът е възложен на него;
            
         
               —
            
            
               да осъди ответника да плати претърпените от жалбоподателя вреди, заедно с лихва от 8 % или при условията на субсидиарност да му изплати обезщетение с лихва от 8 %;
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага три основания.
   
               1.
            
            
               Първото основание е изведено от нарушението на принципите на равно третиране, на прозрачност, на действие с известна предпазливост и на задължението за поверителност, както и от твърдението за явна грешка в преценката.
            
         
               2.
            
            
               С второто основание се изтъкват непоследователност на мотивите на решенията за оценяване на офертите и нарушение на принципа на пропорционалност при преценката на офертата на жалбоподателя.
            
         
               3.
            
            
               С третото основание се изтъква нарушение на правото на добра администрация.